
[bookmark: _Toc167286456]VSEBINA OCENE TVEGANJA
[bookmark: _Toc167286457]Namen analize tveganja na področju pranja denarja ali financiranja terorizma
Skladno s 18. členom zakona je odvetnik ali odvetniška pisarna (ime in naziv) izdelal/a analizo tveganja in z njo določil/a oceno tveganja posamezne skupine ali vrste stranke, poslovnega razmerja, transakcije, produkta, storitve ali distribucijske poti in upošteva dejavnike geografskega tveganja glede na možne zlorabe za pranje denarja ali financiranja terorizma. Različne stranke in transakcije predstavljajo različno stopnjo tveganja za pranje denarja ali financiranja terorizma.
Na podlagi lastnih ocen tveganja oz. na podlagi ugotovljenih tveganj iz prejšnjega odstavka je  odvetnik ali odvetniška pisarna (naziv) izdelala oceno tveganja svojega poslovanja.
[bookmark: _Toc167286458]Posamezne skupine za analizo ocene tveganja 
Ocena tveganja je izdelana po posameznih skupinah tveganj, in sicer:
a) tveganje povezana s stranko,
b) tveganje povezana s produkti/storitvami, transakcijami in poslovnim razmerjem
c) geografsko tveganje.
[bookmark: _Toc167286459]Tveganje povezano s stranko
Zavezanec je analiziral število strank glede na vrste oziroma skupine strank, in sicer glede na naslednje kriterije tveganja:
· stranke – ocena tveganja stranke (odstotek strank, ki so razvrščene v kategorije tveganosti stranke nizkega, običajnega oziroma visokega tveganja),
· status stranke (npr. odstotek rezidentov, nerezidentov, politično izpostavljenih oseb, družb, ki kotirajo na borzi vrednostnih papirjev, organi javne uprave, javna podjetja ipd)
· dejavnosti stranke,
· ugled stranke (npr. odstotek/število prejetih poizvedb oziroma zahtev za zadržanje sredstev s strani Urada RS za preprečevanje pranja denarja,
· obnašanje stranke (npr. odstotek prijav suma za pranje denarja in financiranja terorizma).
Tveganost fizične osebe v splošnem izhaja iz njene ekonomske aktivnosti oziroma izvora premoženja. Pri oceni tveganosti pravnih oseb je posebna pozornost namenjena pravnim osebam s posebno statusno obliko, kot so npr. koncerni, fundacije, združenja in različne druge oblike partnerstev, ki bi lahko služile kot mehanizem za prikrivanje povezave med sredstvi, ki izvirajo iz kaznivih dejanj.
Odvetnik/odvetniška pisarna stranke razvršča v naslednje stopnje tveganja, in sicer:
· nizko tveganje (poenostavljen pregled strank) – stranke povezane z EU/EGP,
· običajno/povečano tveganje (običajni pregled strank),
· visoko tveganje (poglobljeni pregled strank),
· prepoved poslovanja.
V kategorijo nizko tveganje se uvrščajo:
· stranka je družba, katere vrednostni papirji so uvrščeni v trgovanje na organiziranem trgu v eni ali več državah članicah v skladu z zakonodajo Evropske unije, oziroma družba s sedežem v tretji državi, katere vrednostni papirji so uvrščeni v trgovanje na organiziranem trgu v državi članici ali tej tretji državi, pod pogojem, da v tej tretji državi veljajo zahteve za razkritje podatkov v skladu z zakonodajo Evropske unije ali primerljivimi mednarodnimi standardi;
· stranka je del javnega sektorja, kamor se štejejo državni organi, uprave samoupravnih lokalnih skupnosti, javne agencije, javni skladi, javni zavodi in javni gospodarski zavodi ter druge osebe javnega prava, če so posredni uporabniki državnega proračuna ali proračuna lokalne skupnosti
· stranka je pravna oseba, ki ima sedež v državi neznatnega geografskega tveganja;
· stranka je fizična oseba, ki ima stalno ali začasno prebivališče ali državljanstvo v državi neznatnega geografskega tveganja.
V kategorijo običajnega povečanega tveganja se uvrščajo stranke:
· ki so povezane s tretjimi državami,
· ki ne spadajo v nizko ali visoko tveganje.
V kategorijo visokega tveganja uvrščamo:
· stranke, ki so fizične osebe ali pravne osebe, z naslovom ali s sedežem v tvegani državi s seznama oz. so povezane s tovrstnimi državami (zakoniti zastopnik, dejanski lastnik, itd.), ki ga objavlja Urad;
· stranke, ki so pravne osebe, tuj sklad, tuja ustanova ali podoben pravni subjekt tujega prava, ki je namenjen upravljanju zasebnega premoženja; 
· stranke, ki so delniške družbe, ki omogočajo tretjim osebam, da opravljajo vlogo zastopnika v imenu delničarja, ali delniške družbe, ki izdajajo delnice na prinosnika; 
· stranke v zvezi s katerimi je zavezanec že poročal Uradu;
· stranke v zvezi s katerimi je Urad že zahteval izvajanje odredbe o začasni ustavitvi transakcije ali tekočega spremljanja poslovanja; [image: ]
· stranke pri katerih se pojavi sum ali veliko tveganje za pranje denarja in financiranja terorizma v zvezi z naravo posla, transakcijo, stranko ali druge relevantne okoliščine; [image: ]
· stranke, ki so bile prijavljene Uradu za preprečevanje pranja denarja in financiranja terorizma,
· stranke, ki so politično izpostavljene osebe.
V kategorijo prepoved poslovanja uvrščamo:
· stranke ali osebe povezane s stranko, ki so na listi omejevalnih ukrepov,
· morebitni drugi razlogi, kot npr. medijsko poznana stranka z vidika kriminalnega delovanja, itd[image: ]
odvetniška družba/odvetnik pri določanju kategorije tveganja stranke upošteva tudi sprejete indikatorje za prepoznavanje strank in transakcij v zvezi s katerimi obstajajo razlogi za sum pranja denarja in financiranja terorizma.
[bookmark: _Toc167286460]Tveganja povezana s produkti/ storitvami, transakcijami in poslovnim razmerjem
Zavezanec je analiziral obseg poslovanja po posameznih vrstah produktov in storitev in tudi obseg transakcij glede na tveganje geografskega območja. 
Odvetniki in odvetniške družbe skladno z 90. členom Zakona o preprečevanju pranja denarja in financiranja terorizma (ZPPDFT-2) izvajajo ukrepe odkrivanja in preprečevanja pranja denarja in financiranja terorizma le kadar:
1. pomaga pri načrtovanju ali izvajanju transakcij za stranko v zvezi z:
· nakupom ali prodajo nepremičnine ali gospodarske družbe,
· upravljanjem strankinega denarja, vrednostnih papirjev ali drugega premoženja,
· odpiranjem ali upravljanjem bančnih računov, hranilnih vlog ali računov za poslovanje z vrednostnimi papirji,
· zbiranjem sredstev, potrebnih za ustanovitev, delovanje ali upravljanje gospodarske družbe, 
· ustanavljanjem, delovanjem ali upravljanjem ustanove, sklada, gospodarske družbe ali druge podobne pravno-organizacijske oblike; ali
2. v imenu in za račun stranke izvaja finančno transakcijo ali transakcijo v zvezi z nepremičnino.

Pri analizi ocene tveganja se upošteva tveganje transakcije ali več transakcij, ki ne odražajo dejavnosti stranke, stranka se želi izogniti zahtevam, ki ji jih nalaga veljavna zakonodaja; poslovna dokumentacija ni transparentna (fiktivne pogodbe, računi ipd.).
[bookmark: _Toc167286461]Tveganje povezano z geografskim območjem
Zavezanec je analiziral, v kolikšnem obsegu posluje s strankami, ki so povezane z bolj ali manj tveganimi geografskimi  območji, glede na:
· sedež oziroma prebivališče s stranke (npr. odstotek strank, ki imajo sedež ali stalno prebivališče na geografskem območju, ki predstavlja nizko, običajno, povečano ali visoko tvegano geografsko območje ali državi za katero veljajo omejevalni ukrepi ali v državi s Seznama visoko tveganih tretjih držav),
· Državljanstvo stranke (odstotek strank, ki so državljani geografskega območja, ki predstavlja nizko, običajno, povečano ali visoko tvegano geografsko območje ali državi za katero veljajo omejevalni ukrepi ali v državi s Seznama visoko tveganih tretjih držav).
Ob tem je upošteval naslednje dejavnike neznatnega in znatnega tveganja.
Dejavniki neznatnega geografskega tveganja so: 
· države članice Evropske unije; 
· tretje države, ki imajo vzpostavljene učinkovite sisteme preprečevanja in odkrivanja pranja denarja ali financiranja terorizma; 
· tretje države, za katere je na podlagi zanesljivih virov ugotovljeno, da imajo nizko stopnjo korupcije ali drugih kaznivih dejanj; 
· tretje države, za katere je na podlagi zanesljivih virov (kot so vzajemna ocenjevanja, poročila mednarodnih teles o stanju na področju preprečevanja pranja denarja ali financiranja terorizma, poročila o spremljanju izvajanja ukrepov) ugotovljeno, da imajo vzpostavljene in učinkovito izvedene ukrepe glede boja proti pranju denarja ali financiranja terorizma v skladu z revidiranimi priporočili Projektne skupine za finančno ukrepanje glede pranja denarja (Financial Action Task Force - FATF).
Dejavniki znatnega geografskega tveganja so: 
· države, za katere se na podlagi kredibilnih virov ocenjuje, da nimajo ustreznega sistema ali zakonodaje s področja PPDFT; 
· države, za katere se na podlagi kredibilnih virov ocenjuje, da so znane po financiranju oz. podpori terorističnih aktivnosti ali, da na njihovem ozemlju delujejo teroristične skupine; 
· države, za katere se na podlagi kredibilnih virov ocenjuje visoka stopnja korupcije in kriminala, 
· države zoper katere veljajo sankcije, embargi ali drugi omejevalni ukrepi, ki so bili uvedeni s strani Varnostnega sveta OZN ali EU,
· tvegane države s seznama Urada.


[bookmark: _Toc167286462]OCENA TVEGANJA ZA ODVETNIKA / ODVETNIŠKO DRUŽBO (IME IN NAZIV) 
[bookmark: _Toc167286463]Podatki zavezanca
Odvetnik ali odvetniška družba ime in naziv vpisana v poslovni register z matično številko _____________ in davčno številko __________ opravlja odvetniško dejavnost na naslovu________________,  ki se nahaja na geografskem območju, ki je označeno kot območje z nizkim tveganjem (sedež v državi članici EU).
[bookmark: _Toc167286464]Opis značilnosti strank s katerimi posluje odvetnik/odvetniška družba ter geografsko poreklo strank
Zavezanec ima malo / srednje / veliko strank / nima strank s sedežem ali stalnim prebivališčem v državah članicah EU ali v tretjih državah, ki so uvrščene na seznam tveganih držav iz sedmega odstavka 55. člena ZPPDFT-2, iz česar izhaja, da se zavezanec pri svojem poslovanju redko / pogosto srečuje / ne srečuje s strankami, ki delujejo v jurisdikcijah, kjer obstaja večje geografsko tveganje za pranje denarja ali financiranje terorizma.

Zavezanec nima strank / ima malo / veliko strank, ki so del finančnega sektorja / sektorja posebnih iger na srečo / [...], iz česar izhaja, da se zavezanec pri svojem poslovanju običajno ne srečuje /srečuje s strankami, ki delujejo v sektorjih, ki po svoji naravi predstavljajo večje tveganje za pranje denarja ali financiranje terorizma.

Zavezanec ima malo / veliko število strank – fizičnih oseb ali dejanskih lastnikov strank – pravnih oseb s statusom politično izpostavljene osebe, iz česar izhaja, da zavezanec pri svojem poslovanju običajno ne sodeluje /sodeluje s strankami, ki bi bile zaradi svojega vidnega javnega položaja v matični državi, v tujini ali v mednarodnih organizacijah izpostavljene večjemu tveganju za pranje denarja ali financiranje terorizma.

Zavezanec ima stabilno / volatilno bazo strank, s katerimi vzdržuje redne / občasne osebne / telefonske /elektronske stike, nove stranke pa vnaprej izrecno seznani / ne seznani s svojo obveznostjo iz ZPPDFT-2, da mora vedno, ko stranka pri njej išče nasvet za pranje denarja ali financiranje terorizma, to takoj oziroma najpozneje v treh delovnih dneh sporočiti Odvetniški zbornici Slovenije ter odkloniti nadaljnje svetovanje.

Poslovni procesi zavezanca, ki se med drugim nanašajo na uvedbo novih produktov, novih poslovnih praks ali uvedbo nove tehnologije za nove in obstoječe produkte ali organizacijske spremembe, se v letih [...] niso /so spreminjali, iz česar izhaja, da ima zavezanec stabilen / spreminjajoč se način poslovanja.
Glede na navedene kazalnike, sestavo strank z vidika geografskega porekla in same ocene tveganja poslovodja odvetniške družbe /odvetnik ocenjuje, da na podlagi naštetih vidikov poslovanja pri zavezancu obstaja

NEZNATNO /SREDNJE / POVEČANO TVEGANJE

za pranje denarja in financiranja terorizma.
[bookmark: _Toc167286465][bookmark: _GoBack]Opis in ocena storitev, ki jih odvetnik ali Odvetniška družna ponuja na trgu
Zavezanec večinoma zastopa stranke v sodnih postopkih / strankam pomaga pri:
1) načrtovanju ali izvajanju transakcij v zvezi z:
a. nakupom ali prodajo nepremičnine ali gospodarske družbe, 
b. upravljanju strankinega denarja, vrednostnih papirjev ali drugega premoženja, 
c. odpiranju ali upravljanju bančnih računov, hranilnih vlog ali računov za poslovanje z vrednostnimi papirji, vključno z gotovino, 
d. zbiranjem sredstev, potrebnih za ustanovitev, delovanje ali upravljanje gospodarske družbe, (d) ustanavljanjem, delovanjem ali upravljanjem ustanove, sklada, gospodarske družbe ali druge podobne pravno-organizacijske oblike; 
2) v imenu in za račun stranke (pogosto prek svojega fiduciarnega računa) izvaja finančne transakcije ali transakcije v zvezi z nepremičnino, iz česar izhaja, da pretežno opravlja / ne opravlja odvetniške storitve iz 91. člena ZPPDFT-2 / transakcije iz 90. člena ZPPDFT-2, za katere so predvideni ukrepi / so izven dosega ukrepov za preprečevanje pranja denarja ali financiranja terorizma iz IV. poglavja ZPPDFT-2.
Za odvetnika ali odvetniško družbo se zakon ne uporablja, kadar ugotavljajo pravni položaj stranke ali ko zastopajo stranko v sodnem postopku, kar pomeni tudi svetovanje o predlaganju ali izogibanju takšnemu postopku.


[bookmark: _Toc167286466]UKREPI ZA OBVLADOVANJE TVEGANJ PRANJ DENARJA IN FINANCIRANJA TERORIZMA

[bookmark: _Toc167286467]Pregled stranke
Odvetnik/Odvetniška družba opravi pregled stranke ob navzočnosi stranke na izdelanem obrazcu.
Pri poslovanju odvetnika/odvetniške pisarne gre za enkratna poslovna razmerja (transakcije) za katera se opravi ustrezni pregled stranke in transakcije na izdelanem obrazcu.
Pregled stranke se opravi vedno:
· pri sklepanju poslovnega razmerja s stranko, 
· pri vsaki transakciji, ki je vredna v vrednosti 15.000,00 EUR, ne glede na posamičnost oz. očitno povezanost transakcij, 
· pri dvomu o verodostojnosti in ustreznosti predhodno pridobljenih podatkov o stranki ali dejanskem lastniku stranke,
· vedno, kadar so v zvezi s transakcijo, stranko, sredstvi  ali premoženjem razlogi za sum pranja denarja in financiranja terorizma, ne glede na vrednost.
Pregled stranke obsega naslednje ukrepe:
· ugotavljanje istovetnosti stranke in preverjanje njene istovetnosti na podlagi verodostojnih, neodvisnih in objektivnih virov; 
· ugotavljanje dejanskega lastnika stranke; 
· preverjanje politične izpostavljenosti stranke in njenega dejanskega lastnika;
· pridobitev podatkov o namenu in predvideni naravi transakcije, 
· redno skrbno spremljanje poslovnih aktivnosti, ki jih stranka izvaja pri zavezancu.

Zakon predvideva tri vrste pregleda strank, in sicer običajni, poenostavljeni in poglobljeni. [image: ][image: ]Katerega je treba uporabiti, je odvisno od uvrstitve stranke v kategorijo tveganja.
Običajni pregled vsebuje:
· identifikacijo stranke z osebnim dokumentom ali pravno osebo z izpisom iz poslovnega registra,
· pridobi podatke o stranki na podlagi predpisanega obrazca (identifikacijski obrazec)
· pridobi podatke o stranki, ki je fizična oseba, če je politično izpostavljena oseba,
· pridobitev podatkov o dejavnosti stranke (ustna izjava, vpogled v javni register oz. neposredno Od zastopnika oz. pooblaščenca pravne osebe),
· ugotovitev dejanskega lastnika stranke, ki je pravna oseba na podlagi originalnih oziroma overjenih listinah
· ugotavljanje politične izpostavljenosti stranke,
· preverjanje listine omejevalnih ukrepov,
· ugotavlja se ali stranka sklepa posel zase ali po pooblastilu.
V primeru trajnega poslovnega razmerja s stranko se opravi tudi ponovni pregled stranke (preverjanje pravilnosti navedb stranke (uporaba spletnih orodij), preverjanje izvora sredstev, redna spremljanja poslovanja stranke.
Poglobljen pregled stranke se uporablja za stranke, ki so razvrščene v visoko stopnjo tveganja, in sicer obsega naslednje aktivnosti:
· pridobivanje dodatnih podatkov o dejavnosti stranke,
· pridobivanje dodatnih podatkov o namenu in predvideni naravi poslovnega razmerja oziroma transakcije in podatke o razlogih nameravane transakcije,
· pridobivanje dokazil o izvoru sredstev in premoženja stranke in dejanskega lastnika ter posebej o izvoru sredstev, ki so ali bodo predmet poslovnega razmerja ali transakcije, in sicer se to preverja iz listin in dokumentacije stranke, podatke lahko zavezanec pridobi tudi pisno iz izjave strank, če je to skladno z oceno tveganja,
· v primeru trajnega poslovnega razmerja zavezanec spremlja  poslovne aktivnosti stranke.
Poenostavljen pregled stranke je dovoljen zgolj v primeru, da gre za stranko, ki je banka ali njena podružnica, hranilnica, pošta, državni organ, organ samoupravne lokalne skupnosti, javna agencija, javni sklad, javni zavod ipd. in družba, s katere vrednostnimi papirji se trguje na organiziranem trgu v ali več državah članicah v skladu z zakonodajo EU.
Ukrepi za zmanjševanje tveganja, ki se jih poslužuje odvetnik/odvetniška družba so:
· preverjanje pravilnosti navedb strank s pomočjo spletnih brskalnikov,
· preverjanje izvira sredstev, ki bodo predmet poslovanja,
· preverjanje oziroma ugotavljanje logičnosti navedb glede dejavnosti,
· ostala preverjanja, ki so vezana na tip stranke,
· redno spremljanje poslovanja stranke.
Ocenjujemo, da je pridobivanje podatkov o obsegu in izvoru sredstev, ki so predmet poslovnega razmerja, ključen ukrep za zmanjševanje tveganja za izvajanje pranje denarja in financiranja terorizma. Na ta način se zmanjšuje verjetnost vnosa nelegalno pridobljenih sredstev s strani naših strank.
Pri pregledu stranke uporabljamo izdelani obrazec ocene tveganja stranke za pranje denarja in financiranja terorizma (Priloga 1) ter obrazec za pregled stranke (Priloga 2 in Priloga 3).
[bookmark: _Toc167286468]Preverjanje omejevalnih ukrepov
Pred sklenitvijo pravnega posla s stranko se vedno pogleda listo omejevalnih ukrepov objavljeno na spletni strani Konsolidirani seznam oseb, skupin in subjektov, za katere veljajo finančne sankcije EU - Data Europa EU, pregled se ustrezno označi (označiti, da je pregled opravljen), v primeru, da se stranka nahaja na listi omejevalnih ukrepov, je treba o tem nemudoma oz. brez odlašanja obvestiti vodstvo podjetja. Pregled se opravi za stranko ali subjekt, ki je nosilec posla in za vse z njim povezane osebe (dejanski lastnik, zastopnik, pooblaščena oseba, itd.)[image: ]
[bookmark: _Toc167286469]Ugotavljanje dejanskega lastnika
Sestavni del pregleda stranke je ugotavljanje dejanskega lastnika. Zavezanec podatke o dejanskem lastniku pridobi z vpogledom v originalno ali overjeno dokumentacijo iz poslovnega, sodnega ali drugega javnega registra, ki ne sme biti starejši od treh mesecev. Podatke zavezanec pridobi tudi z neposrednim vpogledom v ustrezni register.
Če se ugotovi, da so podatki o dejanskem lastniku, vpisani v register dejanskih lastnikov, v neskladju s podatki, ki jih podjetje pridobi samo, o tem pisno obvesti Urad in mu posreduje vso dokumentacijo, iz katere izhaja ugotovljena nepravilnost, in sicer v roku 15. dni.
[bookmark: _Toc167286470]Spremljanje poslovanja strank
Pri poslovanju odvetnika/odvetniške pisarne gre za enkratna občasna poslovna razmerja, zato se spremljava strank ne izvaja.
Spremljava strank se izvaja samo v primeru sklenjenega trajnega razmerja. In sicer se v navedenem primeru na mesečni ravni preverja skladnost poslovanja s predvideno naravo in obsegom poslovnega razmerja.
[bookmark: _Toc167286471]Poslovanje s politično izpostavljeno osebo
Zavezanec preverja ali je stranka politično izpostavljena oseba, kar pomeni, da ali gre za osebo, ki deluje ali je v zadnjem letu delovala na vidnem javnem položaju v državi članici ali tretji državi, vključno z njenimi ožjimi družinskimi člani in ožjimi sodelavci. Ugotavljanje se izvede na način, da se stranko izpraša.
[bookmark: _Toc167286472]Pregled strank iz visoko tveganih držav
Zavezanec redno spremlja seznam visoko tveganih držav, ki imajo po podatkih mednarodnih organizacij pomanjkljivo zakonodajo ali je ne izvajajo v celoti.
[bookmark: _Toc167286473]Neobičajne in sumljive transakcije
V zvezi z zapletenimi in neobičajnimi visokimi transakcijami, ki imajo neobičajno sestavo ali vzorec ali nimajo jasno razvidnega ekonomskega ali pravno utemeljenega namena ali niso v skladu z običajnim ali pričakovanim poslovanjem stranke ali so s takim poslovanjem stranke v nesorazmerju, zavezanec:
· preuči ozadje in namen teh transakcij, izključno z izvorom premoženja in sredstev, v takšni meri, kot je glede na okoliščine to mogoče,
· zabeleži in hrani ugotovitve,
· okrepi spremljanje poslovnih aktivnosti stranke, da ugotovi, ali so te transakcije videti sumljive.
Sumljive transakcije so povezane s poslovanjem stranke, ki je nelogično oziroma nenavadno glede na običajen obseg poslovanja stranke, naravo in namen poslovnega razmerja ali so okoliščine same transakcije neobičajne ali celo nelegalne. Sumljiva poslovanja zavezanec spremlja pri sklepanju novega ali dodatnega poslovnega razmerja, pri izvajanju različnih transakcij komunikaciji s stranko ipd.
Neobičajne in sumljive transakcije zavezanec prepoznava na podlagi izdelanega seznama indikatorjev (Priloga 4).
[bookmark: _Toc167286474]Sporočanje sumljivih oseb in transakcij
Poročanje o sumljivih transakcijah Uradu za preprečevanje pranja denarja in financiranja terorizma se izvede v odvetniški pisarni pooblaščenec / odvetnik zaposlen za izvajanje PPDFT, in sicer vedno, kadar obstajajo razlogi za sum pranja denarja in financiranja terorizma. 
Odvetnik in odvetniška družba poroča vedno, ko  stranka pri njih išče nasvet za pranje denarja in financiranja terorizma, in sicer takoj oziroma najkasneje v treh delovnih dneh od dneva, ko je stranka pri njih iskala nasvet.
Za odvetnike in odvetniške družbe ne velja gornja obveznost sporočanja v zvezi s podatkom, ki ga dobi od stranke ali o stranki pri ugotavljanju njenega pravnega položaja ali o njenem zastopanju v zvezi s sodnim postopkom, kar vključuje svetovanje o predlaganju ali izogibanju tega postopka, ne glede na to, ali je takšen podatek pridobljen pred sodnim postopkom ali med njim ali po njem.
Pod temi pogoji odvetniku oz. odvetniški družbi tudi ni potrebno poslati uradu podatkov, informacij in dokumentacije na podlagi zahteve urada, vendar pa mora uradu brez odlašanja, najpozneje pa v 15 dneh od prejema pisne zahteve pisno sporočiti razloge, zaradi katerih te zahteve ne more izpolniti 83. člen ZPPDFT-2.
[bookmark: _Toc167286475]Vodenje evidenc in hramba podatkov
V skladu z ZPPDFT-1 mora odvetnik / odvetniška družba zagotoviti ustrezno hrambo podatkov, pri čemer se morajo vsi podatki in pripadajoča dokumentacija, ki so bili pridobljeni na podlagi prvega odstavka 142. člena, hraniti 10 let po tem, ko je bila ugotovljena istovetnost stranke. Podatke in pripadajočo dokumentacijo o strokovnem usposabljanju zaposlenih pa mora odvetnik / odvetniška družba hraniti 4 leta po opravljenem usposabljanju. 
Odvetnik/Odvetniška družba vodi evidence in hrani podatke skladno z ZPPDFT-2 in sprejetim  Pravilnikom (Priloga 5).
[bookmark: _Toc167286476]Naloge, pooblastila, odgovornost
Odvetnik (ime in priimek) ima zaposlene manj kot štiri osebe, zato ni določil pooblaščenca in ne izvaja notranje kontrole. Naloge s področja ZPPDFT-2 opravlja edini zaposleni.
Odvetniška družba (ime in priimek) ima več kot štiri zaposlene zato je določila pooblaščenca, ki izvaja notranjo kontrolo, to je ____.
[bookmark: _Toc167286477]Izobraževanje 
Odvetnik/odvetniška družba skladno z zakonodajo izvaja redna letna strokovna usposabljanja s področja pranja denarja in financiranja terorizma za vse svoje zaposlene. Zavezanec priprav program za izobraževanje do konec marca za tekoče leto. Usposabljanja se redno izvajajo na Odvetniški šoli.
[bookmark: _Toc167286478]Omejitve gotovinskega poslovanja
Na podlagi 74. člena osebe, ki opravljajo dejavnost prodaje blaga ali opravljajo storitve v Republiki Sloveniji, od stranke ali nekoga tretjega pri prodaji posameznega blaga ali opravljanju posamezne storitve ne smejo sprejeti plačila v gotovini, če to plačilo presega vrednost 5.000 eurov. Prav tako ne smejo v okviru svoje dejavnosti stranki ali nekomu tretjemu izplačati gotovine, če to plačilo presega vrednost 5.000 eurov.
Odvetniška družba/odvetnik ne izvaja gotovinskega poslovanja.
Odvetnik/odvetniška družba posluje skladno z omejitvijo gotovinskega poslovanja.

